Hibrid anjing–koyote

Anjing koyote ialah hibrid kanid yang terhasil daripada pengawanan antara koyote dengan anjing. Hibrid kedua-dua jantina adalah subur dan dapat berjaya dibiakbakakan melalui empat generasi. Hibrid daripada koyote (coyote) jantan dan anjing (dog) betina dipanggil coydog dalam bahasa Inggeris, sementara dogote ialah hibrid dengan bapa anjing (dog) dan ibu koyote (coyote).

Pengawanan sedemikian berlaku lama sebelum penjajahan Eropah ke atas Amerika, kerana koyote melanistik telah ditunjukkan telah mewarisi bulu hitamnya daripada anjing yang berkemungkinan dibawa ke Amerika Utara melalui Jambatan Darat Bering pada 12,000 hingga 14,000 tahun lalu oleh leluhur kepada orang peribumi Benua Amerika.

Anjing koyote sengaja dibiakbakakan di Mexico pra-Columbus; di sana, koyote dipandang tinggi. Di kota Teotihuacan, ada amalan lazim untuk membiakbakakan koyote dan serigala Mexico secara bersilang dengan anjing untuk membiakbakakan penjaga bagus berdaya tahan dan setia tetapi berperangai. Orang peribumi utara di Kanada mengawankan koyote dan serigala dengan anjing kereta luncur salji mereka untuk menghasilkan haiwan lebih berdaya tahan selewat-lewatnya awal abad ke-20.

Istilah ini kadang-kadang tersilap digunakan untuk serigala koyote (coywolf), yang lazim di Amerika Utara timur laut, sementara anjing koyote benar hanya kadang-kadang didapati di alam liar.

Dalam kurungan, hibrid F1 cenderung menjadi lebih nakal dan kurang mudah urus sebagai anak berbanding dengan anjing dan kurang boleh dipercayai setelah matang berbanding dengan anjing serigala. Hibrid berbeza dari segi penampilan, tetapi pada umumnya mengekalkan warna lapis bulu dewasa koyote, warna lapis bulu neonatal gelap, ekor lebat dengan kelenjar suprakaudal aktif, dan topeng muka putih. Hibrid F1 cenderung mempunyai bentuk pertengahan antara anjing dengan koyote sementara hibrid F2 adalah lebih pelbagai. Kedua-dua hibrid F1 dan hibrid F2 menyerupai induk koyote dari segi keseganan dan agresi sejantina. Tingkah laku main hibrid termasuk "hempasan pinggul" koyote. Suatu populasi koyote putih bukan balar di Newfoundland mendapat pewarnaannya daripada suatu mutasi MC1R yang diwarisi daripada anjing pengutip keemasan.

Sekitar 15% daripada 10,000 ekor koyote yang diambil setiap tahun di Illinois untuk lapis bulunya pada awal tahun 1980-an mungkin merupakan anjing koyote berdasarkan ukuran tengkorak. Memandangkan populasi koyote di Illinois pada masa itu dianggarkan berjumlah 20,000–30,000, ini mencadangkan populasi 3,000–4,500 ekor anjing koyote di negeri itu. Daripada 379 buah tengkorak kanid liar yang diambil di Ohio dari tahun 1982 hingga tahun 1988, 10 buah tengkorak (2.6%) didapati sebagai anjing koyote. Terdapat catatan bahawa "Insiden hibrid anjing koyote adalah tinggi hanya di kawasan bagi populasi-populasi koyote yang berkembang dan tersebar secara meluas". Dalam sebuah kajian tentang persemukaan anjing–koyote di alam liar, persemukaan seteru dan persemukaan main terlihat dalam perkadaran setara.

Lihat juga
 Anjing Sulimov
 Dogxim
 Hibrid anjing–dingo
 Hibrid anjing–jakal
 Hibrid anjing–serigala
 Hibrid kanid
 Hibrid serigala–koyote
 Senarai baka anjing

Rujukan

Kategori:Anjing
Kategori:Kacukan canid
Kategori:Koyote
Kategori:Undang-undang anjing
Kategori:Pembiakbakaan anjing